Suzann Pettersen

Suzann Pettersen (født 1981), kallenavn «Tutta», er en norsk tidligere golfspiller. Hun var som best rangert som nummer to i verden, senest fra august 2011 til februar 2012.http://www.rolexrankings.com/ Rolex Women's World Golf Rankings Hun tok syv seire på Ladies European Tour og 15 på den amerikanske LPGA-touren, heriblant major-turneringene LPGA Championship i 2007 og Evian Championship i 2013.

Hjemmeklubben hennes er Oslo Golfklubb. Pettersen er utøverambassadør for den humanitære organisasjonen Right To Play.

 Karrieren som amatør 
Suzann Pettersen begynte å spille golf da hun var seks år gammel og utmerket seg tidlig som et stort golftalent. I 1993 ble hun tildelt Norges Golfforbunds Juniorstipend på 5000 kroner.

Hun vant British Girls' Open Championship i 1999, World Amateur Championship i 2000 og ble norgesmester fem ganger mellom 1996 og 2000. Hun har dessuten vunnet det norske juniormesterskapet seks ganger. I sin siste sesong som amatør (2000) ble hun beste individuelle spiller i lag-VM, og hun ble nummer tre i det individuelle europamesterskapet. Hun deltok på det europeiske laget i Junior Ryder Cup Matches to ganger.

 Karrieren som profesjonell 
 2001: Første seier på LET 
Pettersen ble profesjonell 4. september 2000, og i sin første hele sesong som profesjonell, i 2001, spilte hun ti turneringer på Ladies European Tour uten å misse cuten. Hun fikk sitt virkelige gjennombrudd da hun allerede i sin andre turnering dette året, French Open, vant etter et tre hull langt omspill med Becky Morgan. I tillegg til seieren, klarte hun fire andre topp ti-plasseringer (derav to annenplasser) og tre plasseringer blant de 20 beste. Hun ble nummer to på pengelisten Order of Merit og ble dessuten kåret til «Rookie of the Year», årets nykommer på LET.

I 2002 spilte hun tolv turneringer på LET, og endte blant de ti beste i tre av dem. Dette året kvalifiserte hun seg dessuten til Solheim Cup for første gang. Hun klarte også å kvalifisere seg for den amerikanske LPGA-touren året etter.

 2003: Debut på LPGA-touren 
I 2003 spilte Suzann både på LET og på LPGA-touren. I Europa ble det fem turneringer, med en delt syvendeplass i Australian Women's Open og anneplass i HP Open (etter å ha tapt omspill mot Sophie Gustafson) som beste prestasjoner. I USA stilte hun til start i 19 turneringer, og endte blant de ti beste i fire av dem, herunder majorturneringen US Women's Open. Dermed endte hun på 31.-plass på pengelisten med 387 920 amerikanske dollar. Hun spilte sin beste runde noensinne da hun kunne notere 61 slag på annen runde av Welch's/Fry's Championship. Årets høydepunkt kom under Solheim Cup, der hun var sterkt delaktig i den europeiske seieren med fire seire, én uavgjort og ingen tapte matcher.

 2004–2005: Skadeproblemer 
2004-sesongen ble delvis amputert av en albueoperasjon, men hun rakk å starte i fire turneringer på LET, og klarte en delt niendeplass i Evian Masters og delt 14.-plass i HP Open. På LPGA-touren deltok hun i 16 turneringer, og endte blant de ti beste i tre av dem. Hun tjente 193 854 amerikanske dollar og ble med det nummer 58 på pengelisten.

Etter å ha vært ute av stand til å spille golf i åtte måneder på grunn av ryggproblemer, kom Suzann tilbake og kjempet seg til en sjetteplass i Scandinavian TPC og en delt annenplass i Ladies Finnish Masters. Hun ble også tildelt wild card i Solheim Cup 2005, som Europa tapte. Wild card fikk hun også til Lexus Cup 2005 i Singapore, hvor hun vant alle sine tre matcher. Det internasjonale laget vant, og Suzann mottok $ 50 000 i premiepenger.

 2006 
Pettersen hadde en svak åpning på sesongen, men kom tilbake med en syvendeplass i MasterCard Classic og en tredjeplass i Scandinavian TPC. Sesongens høydepunkt ble femteplassen i Florida's Natural Charity Championship. I sesongens major-turneringer på LPGA-touren ble det henholdsvis 40.-plass, 20.-plass, 28.-plass og misset cut.

 2007: Gjennombrudd med fem seire på LPGA-touren 

Foran 2007-sesongen byttet Suzann Pettersen ut store deler av sitt støtteapparat, inkludert trener Simon Holmes. Ny trener ble Gary Gilchrist og caddie James Walton. Hun innledet også et samarbeid med Pia Nilsson og Lynn Mariott i Vision 54, som arbeider med den mentale delen av spillet.

Etter en svak sesongåpning noterte hun sin beste plassering på LPGA-touren noen gang med annenplassen i Safeway International. I sesongens første majorturnering, Kraft Nabisco Championship, ledet hun med tre slag etter 14 spilte hull på siste runde, men endte på delt annenplass, ett slag bak Morgan Pressel.

Tre turneringer senere vant hun sin første turnering på LPGA-touren. Akkurat som da hun vant første gang på Ladies European Tour, måtte hun gjennom et tre hull langt omspill, denne gang mot Jee Young Lee, før seieren i Michelob ULTRA Open var sikret. Hun rykket med det opp til annenplass på LPGA-tourens pengeliste, hennes høyeste plassering noen gang. Seks uker senere vant hun også LPGA Championship, sesongens andre majorturnering. Etter denne seieren rykket hun opp til fjerdeplass på verdensrankingen, bak Lorena Ochoa, Karrie Webb og Annika Sörenstam.

Hun vant LET-turneringen SAS Masters på Losby Golfklubb 25. august. Hun endte totalt 13 slag under par, ni slag foran nummer to, og satte ny banerekord med 64 slag på den første av de tre rundene.

Tilbake i USA vant hun Longs Drugs Challenge i begynnelsen av oktober, etter å ha slått Lorena Ochoa i omspill. To uker senere vant hun Hana Bank-KOLON Championship i Sør-Korea. Hun ledet turneringen før siste spilledag, og ble utropt som vinner da finalerunden ble avlyst på grunn av dårlig vær. Hun vant også Honda LPGA Thailand uken etter, hennes femte LPGA-seier for sesongen.

Under Idrettsgallaen 2008 fikk hun prisen «Årets kvinnelige idrettsutøver 2007».

 2008 
I januar 2008 signerte Pettersen en flerårig avtale med Nike Golf, en avtale som omfattet køller, baller, sko, hansker og bag.http://www.lpga.com/content_1.aspx?pid=13818&mid=2 Hun ble dermed en såkalt førstespiller for Nike, med tilgang på samme ekspertise som Tiger Woods.http://www.vg.no/pub/vgart.hbs?artid=508232

Sesongen 2008 endte uten seire på LPGA-touren, men med to seire på Europatouren. I mai vant hun Deutsche Bank Ladies Swiss Open, som ble avbrutt etter tre runder grunnet regn, og i juli AIB Ladies Irish Open. 

 Solheim Cup 
Suzann Pettersen har deltatt i Solheim Cup ni ganger – i 2002, 2003, 2005, 2007, 2009, 2011, 2013, 2015 og 2019. Her har hun totalt vunnet 21 poeng på 36 matcher (18 seire, 6 uavgjorte og 12 tap).

 Oversikt 
ÅrTourInntjeningPlassering 2014LPGA-touren$ 1 001 927112013LPGA-touren$ 2 296 10622012  LPGA-touren $ 1 182 860  92011  LPGA-touren $ 1 322 770  52010  LPGA-touren $ 1 557 174  52009  LPGA-touren  $ 1 294 810  32008  LPGA-touren  $ 1 177 809  72008  Ladies European Tour  € 183 279    6 2007  LPGA-touren  $ 1 802 400  2 2007  Ladies European Tour  € 79 154  16 2006  LPGA-touren  $ 292 621  46 2006  Ladies European Tour  € 52 903  34 2005  LPGA-touren  $ 81 224  92 2005  Ladies European Tour  € 38 924  43 2004  LPGA-touren  $ 193 845  58 2004  Ladies European Tour  € 49 222  – 2003  LPGA-touren  $ 387 920  31 2003  Ladies European Tour  € 79 622  11 2002  LPGA-touren  $ 48 662  – 2002  Ladies European Tour  € 118 808  8 2001  LPGA-touren  $ 48 750  – 2001  Ladies European Tour  € 211 472  2 2000  Ladies European Tour  € 2 084  –

Total inntjening på LPGA-touren: $ 6 862 710 (2010)

Total inntjening på Ladies European Tour: € 815 471,89 (2008) 

 Plasseringer i majorturneringene på LPGA-touren 
Turnering  2001  2002  2003  2004  2005  2006  2007  2008  2009  2010  2011  2012  2013  2014  2015ANA Inspirationd.i.D25d.i.d.i.d.i.D40D2D2D52D19D15D3d.i.D8US Women's Open Championshipd.i.d.i.D10D16D52D28MCD13D6D2D15D9MCMCMCWomen's British Open3224MCMCd.i.MCD28D20MCD14D37MCD4D25LPGA Championshipd.i.d.i.D11MCD49D201D34t.s.D11D3D2D3D6D7Evian Championship------------16

d.i. = deltok ikke
t.s. = trakk seg
MC = misset cuten
«D» = delt plassering
Grønn bakgrunn for seier; gul bakgrunn for plassering blant de ti beste
(Evian Championship var ikke en major-turnering på både LPGA-touren og LET før i 2013)
(Kraft Nabisco Championship byttet navn til ANA Inspiration fra 2015)

 Turneringsseire som profesjonell 

 Ladies European Tour 
 2001 (1): French Open
 2007 (1): SAS Masters
 2008 (2): Ladies Swiss Open, Ladies Irish Open
 2011 (1): Ladies Irish Open
 2013 (2): Mission Hills World Ladies Championship, Evian Championship

 LPGA-touren 
 2007 (5): Michelob ULTRA Open at Kingsmill, LPGA Championship, Longs Drugs Challenge, Hana Bank-KOLON Championship, Honda LPGA Thailand
 2009 (1): CN Canadian Women's Open
 2011 (2): Sybase Match Play Championship, Safeway Classic
 2012 (2): LPGA Hana Bank Championship, Sunrise LPGA Taiwan Championship
 2013 (4): LPGA Lotte Championship, Safeway Classic, Evian Championship, Sunrise LPGA Taiwan Championship
 2015 (1): Manulife LPGA Classic

 Utmerkelser 
 Idrettsgallaen 2020 – Vinner av Hedersprisen
 Idrettsgallaen 2014 – Vinner av Årets kvinnelige utøver og Utøvernes pris for sesongen 2013
 Idrettsgallaen 2010 – Vinner av Årets kvinnelige utøver for sesongen 2009
 Idrettsgallaen 2008 – Vinner av Årets kvinnelige utøver for sesongen 2007
 Porsgrunds Porselænsfabriks Ærespris mottok hun 2007

 Referanser 

 Eksterne lenker 





Kategori:Norske golfspillere
Kategori:Golfspillere på LPGA-touren
Kategori:Solheim Cup-deltagere
Kategori:Norgesmestere i golf
Kategori:Kongepokalvinnere i golf
Kategori:Golfspillere under Sommer-OL 2016
Kategori:Deltakere for Norge under Sommer-OL 2016
Kategori:Personer fra Oslo